2020. gada 30. novembrī

Pieteikšanās 52. FIL Eiropas čempionāta un *Eberspacher* Pasaules kausa sestā posma MEDIJU AKREDITĀCIJĀM

2021. gada 9. un 10. janvārī Siguldas Bobsleja un kamaniņu sporta trasē norisināsies 52. FIL Eiropas čempionāts un *Eberspache*r Pasaules kausa sestais posms kamaniņu sportā.

Ņemot vērā šobrīd pasaulē esošo pandēmijas situāciju, šogad trasē nebūs skatītāju klātbūtne, bet ir vēl viens ļoti būtisks ierobežojums, tas ir, mediju ierobežotais skaits trases teritorijā sacensību laikā.

Ar šo paziņojumu vēlamies vērst jūsu, mediju uzmanību uz to, ka sacensību laikā trasē varēs atrasties tikai desmit mediju pārstāvji (personas) katrā sacensību dienā.

Vēršam jūsu uzmanību uz to, ka akreditācijas varēs saņemt tie desmit mediji, kuri pirmie pieteiks savu akreditāciju sacensībām **līdz 2020. gada 10. decembrim**.

Kā pieteikuma formu akreditācijām lūdzam iesūtīt mediju pārstāvja vārdu, uzvārdu, pārstāvēto mediju un pozīciju (FOTO, VIDEO, TV, PRESE), kā arī sacensību dienu **(09.01. vai 10.01.2021.),** kurā mediju pārstāvis būs trasē. Jo šī informācija mums bez izņēmumiem ir jānosūta Starptautiskajai Kamaniņu sporta federācijai, COVID-19 izplatības ierobežošanas noteikumu dēļ.

Lai saņemtu akreditāciju, mediju pārstāvim ir jāierodas “Akreditācijas centrā” Siguldas Bobsleja un kamaniņu sporta trasē, attiecīgajā sacensību dienā, uz kuru akreditācija ir pieteikta. OBLIGĀTI būs jāuzrāda negatīvs COVID-19 tests, kas nav vecāks par trīs dienām, kā arī personas apliecinošs dokuments (Pase vai ID karte).

Lūdzam pieteikumu akreditācijām sūtīt uz lksf@latnet.lv e-pastu.

Neskaidrību gadījumā lūdzam zvanīt uz +371 28266456.

Informāciju sagatavoja:

Ieva Ose

LKSF sabiedrisko attiecību pārstāve

Tel. +371 28266456